— Галоўнае ў алімпіяднай рабоце — вера дзяцей у педагога, — прызнаецца Вольга Яўгенаўна. — Калі вучні не давяраюць цалкам настаўніку, выніку не будзе. Абавязкова звяртаю ўвагу на індывідуальныя якасці алімпіяднікаў: лідарства, “зорнасць”. Працую з бацькамі, якія ўважліва сочаць за рэжымам дня дзяцей, іх падрыхтоўкай. Лепшых вынікаў вучні дасягаюць пры групавой рабоце. Але імкнуся не вылучаць сярод іх відавочнага лідара. Заканамерна, што ў многіх любоў да прадмета трансфармуецца ў жаданне быць лепшым. Дзеці баяцца падвесці педагога, які ўклаў у іх душу. Для іх вельмі важнай з’яўляецца падтрымка дарослага. І гэта яны вельмі цэняць.